Un nou jucător mare intră pe piața de asigurări din România. Ministerul Finanțelor și-a dat deja acordul
La 3 ani după ce Ministerul Finanțelor și-a dat acordul ca CEC Bank să intre pe piața asigurărilor, cea mai mare bancă de stat din România pregătește lansarea unor servicii de asigurare și a început deja să angajeze pentru noul proiect. Banca nu va intra însă pe piața RCA, preferând produsele de asigurare legate de serviciile de credit pe care le oferă deja.